**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 18.05.2020**

**P r í t o m n í *:*** Ing. Štefan Uhliarik, predseda komisie

Ing. Peter Kolada, člen komisie

Ing. Juraj Kurtulík, člen komisie

Marián Grígeľ, člen komisie

Ing. Martin Paholek, člen komisie

Ing. Michal Bedrich, člen komisie

Mgr. Slavomír Špitál, člen komisie

Mgr. Emília Nováková, člen komisie

Bc. Matej Janotík, člen komisie

**P r o g r a m :**

1. Privítanie a predloženie programu
2. Informácia o možnej zmene rozpočtu o potencionálnych vplyvov COVID-19
3. Záver

**Bod č.1**

Na úvod predseda komisie privítal členov komisie, keďže dôvodom zvolania komisie bol dopyt viacerých poslancov a členov komisie ohľadom možnej úpravy rozpočtu v súvislosti s predpokladaným dopadom koronavírusu COVID-19 na príjmy mesta a s tým súvisiace výdavky rozpočtu.

**Bod č.2**

vedúca finančného oddelenia p. Rusinová

- predložila návrh zmeny rozpočtu, ktorý vychádzal z aktuálnej  prognózy Rady pre rozpočtovú zodpovednosť v balíku dočasných opatrení avizovaného poníženia dane z príjmu fyzických osôb o 7% na rok 2020.

- predstavila mesačné sledovanie príjmov DPFO mesta v porovnaní za 1 až 4 mesiac rokov 2015-2020

- zhodnotila plnenie príjmov z miestnych daní za 1 až 4 mesiac

- upozornila na možné riziká výpadku nedaňových príjmov rozpočtových organizácií

- predstavila stav peňažných fondov

- predstavila prehodnotenie investičného plánu výdajov vo výške 1,4 mil. eur z rezervy mesta a 0,3 mil. eur z transferov

predseda komisie p. Uhliarik

- upozornil na riziko väčšieho poklesu dane z príjmu fyzic. osôb od septembra , hlavne v súvislosti s rastom nezamestnanosti na Slovensku

 - prešiel jednotlivé položky návrhu uprav rozpočtu

p. Koľada

- pripomenul venovať zvýšenú pozornosť dani z ubytovania, a to v dôsledku rastu prenocovaní na Slovensku a to hlavne na chatách

**Uznesenie č. 10**

komisia pre rozpočet, financie, správu a hospodárenie s majetkom mesta odporúča Mestskému úradu - oddeleniu výstavby o vypracovanie aktuálneho časového a rozpočtového harmonogramu investičných akcií zaradených v rozpočte na rok 2020 a predložiť ho na najbližších zasadnutiach komisií. Zároveň realizovať aktuálnu aktualizáciu daného dokumentu a predkladať ho pravidelne na zasadnutiach komisií.

za -9

**Uznesenie č. 11**

komisia pre rozpočet, financie, správu a hospodárenie s majetkom mesta odporúča Mestskému úradu - finančnému oddeleniu pripraviť návrh rozpočtu s vplyvom poklesu 20% u dane z príjmu fyzic. osôb na rok 2020 a to zo zohľadnením skutočného čerpania za 1 až 4 roku 2020 v prehľade rozpočtu.

za -8

Zapísala: Mgr. Katarína Rusinová

***Ing. Štefan Uliarik***

*predseda komisia*